Кум-Төр күкүрт кени
Кум-Төр күкүрт кени Ысык-Көл облусунун Жети-Өгүз районунда, деңиз деңгээлинен 3800—4000 м бийиктикте жайгашкан (Кум-Төр алтын кенинин чегинде). 1989-жылы Үч-Кошкон геологиялык экспедициясы чалгындаган. Кен филлиттеги кварц-талаа шпаты-карбонат-пириттүү метасоматиттен түзүлгөн. Мында пириттен күкүрт кислотасын өндүрүүгө болот. Кен ташта күкүрттүн өлчөмү 1—13%. Күкүрттүн запасы В категориясы боюнча 784 миң тонна, С1 — 1992 миң тонна, С2 — 315 миң тонна.
Кыргызстандын кен байлыктары

Колдонулган адабияттар
 “Кыргызстан” улуттук энциклопедиясы: 4-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2012. 832 бет, илл. ISBN 978 9967-14-104 -9